
Martfű Város Polgármesterétől

T Á J É K O Z T A T Ó

A Képviselő-testület két ülése közötti eseményekről, a tett intézkedésekről

A Képviselő-testület két ülése között eltelt időszak fontosabb eseményeiről, a tett intézkedésekről az alábbiakban adok tájékoztatást:

I.
A testület két ülése között tett fontosabb intézkedések 
 december 1-én:  A Helyi Védelmi Bizottsági Ülése volt Szolnokon, melyen Baloghné Juhász Erzsébet irodavezető vett részt. Az ülésen a
· hőségriasztásból adódó feladatok végrehajtási tapasztalatairól,

· Szajol-Szolnok védelmi tervei gyakoroltatásának tapasztalatairól,

· a védelmi felkészítés helyzetéről,

· jogszabályi változásokról kaptunk tájékoztatást.

december 2. A Tiszazugi Ivóvízminőség-javító projekttel kapcsolatban Budapesten a projekt közreműködő szervezeténél, az Energia Központ Kft-nél egyeztető megbeszélésen vettem részt az Aljegyzővel. A megbeszélésen a projekt indításával, a támogatási szerződés megkötésével, a finanszírozással kapcsolatos kérdéseket egyeztettük.
december 5-én a Lapozó Olvasókör és a Rejtvényfejtők klubja közös év végi rendezvényén vettem részt, amikor bemutatták a „Tisza-parti Líra” című kiadványokat is.  

december 5-7-én városunkban tartózkodott a Romániai város delegációja a Comenius pályázat keretében tanulmányozták az Általános Iskola a Középiskola és a Játékvár és Óvoda önkéntes munkával kapcsolatos tevékenységét és tapasztalatait.
Ugyanezen a napon A Május 1. és Lenin út burkolat felújítási, parkoló építési engedélyezési eljárás folyamatában közmeghallgatásra került sor hivatalunkan.
december 7-én: egyeztetést folytattunk Tomasovszky László úrral a 2012. évi tervekről, a Gesztenye sor felújításáról és a termál szállóhoz kapcsolódó meghosszabbításáról. 

Ugyanezen a napon a közalkalmazottak érdekképviselői kerestek fel, a 2012. évi várható bérezéssel kapcsolatos tájékoztatást kértek.

december 7-én Túróczi Zoltánt, a Sörgyár igazgatóját látogattuk meg jegyző asszonnyal és egyeztettük a helyi adózás szabályainak várható változásait, valamint az aktuális kérdéseket.

december 6-án: a REMONDIS vezetőivel egyeztettük a 2012. évre érvényes szemétszállítási díj kérdésében, valamint az aktuális feladatokról.  

A „ Martfű Város Önkormányzata tulajdonában, használatában lévő épületek, építmények, ingóságok teljes körű vagyonbiztosítása, valamint az Önkormányzat működésével összefüggő teljes körű felelősségbiztosítások biztosítási szerződés keretében történő megvalósulása” tárgyában indított közbeszerzési eljáráshoz az alábbi dátumok kötődnek:
· december 7-én Ajánlattételi határidő lejárta. 2 ajánlat érkezett.
· december 12-én Tárgyalás lefolytatása Generali-Providencia Zrt.
 




     Groupama-Garancia Zrt.
· december 15-én Végső írásos ajánlat benyújtása.

· december 29-én Szerződéskötés.

december 8-án Stoica-Bodor Éva munkatársammal Debrecenben voltunk az ÉARFŰ megújuló energetikával kapcsolatos uniós rendezvényen.
december 12-én: került sor a kiváló teljesítményt nyújtott martfűi gyermek és junior sportolók elismeréseként díjak átadása. 

december 14-én: aláírásra került a városunk Energetikai Akciótervének elkészítéséről szóló szerződés.

december 14-én délután tartotta a Jóreménység Klub Egyesület az évet záró rendezvényét, amelyen részt vettem.
december 15-én: A „Komposztálj Martfű” pályázat helyszíni ellenőrzésére került sor a támogató szervezet részéről.

december 16-án a Heineken Martfűért szervezés eredményhirdetése volt. Az első díjat a Művelődési Központ és Könyvtár, a másodikat a Városépítő Egyesület nyerte.

december 16-án: A József Attila Általános Iskola „Ezüst csengettyűk” című  karácsonyi mesejátékát tekinthettük meg, melyet „A Tehetséges Tanulókért” Alapítvány Kuratóriuma szervezett.
december 17-én: Karácsonyi jótékonysági vásárt rendeztünk. A vásár bevételéből a nagycsaládosok és a legrászorultabbak karácsonyát támogatják a szervező Kárpát-medencei Magyarság Művelődési Kör Egyesület, a martfűi civil szervezetek, a városi intézmények, a képviselő-testület Oktatási, Művelődési, Sport, Civil és Egyházi Kapcsolatok Bizottsága.
december 17-én részt vettem a Jász-Nagykun-Szolnok Megyei Szakképzési Társulás Tanácsának ülésén, ahol beszámolt az Ellenőrző Bizottság. 
december 20-án: Öcsödön Molnár Bálint polgármesterrel a Tiszazugi Ivóvízminőség-javító Önkormányzati Társulás Elnökhelyettesével egyeztettük a projekt indításával, a finanszírozással kapcsolatos feladatokat. A megbeszélésen jelen volt Szász Éva aljegyző is.
Ugyanezen a napon került sor a Tisza Ipartelepi üzemcsarnok felújításának műszaki átadás-átvételi eljárására.

Szintén ezen a napon került megrendezésre a Szent István téren a „Mindenki Karácsonya” melyet a református hittanos gyermekek betlehemes játéka színesített. Az ünnepi köszöntőt  dr. Kiss Edit polgármester, Kupai-Szabó Tímea lelkésznő, Tamási József plébános atya mondott.

Ugyanezen a napon a mindenki karácsonya rendezvény keretén belül a martfűi nagycsaládosok részére ünnepi műsor keretében ajándék átadására került sor. 

december 21-én: A tiszazugi Ivóvízminőség-javító projekt pályázat író cégének, az AQUAPROFIT Kft. képviselőjével Horváth Szabolcs Úrral beszéltem meg a pályázatban foglalt, a projekt indításához szükséges feladatokat. 

december 22-én: Jegyző és aljegyző asszonnyal együtt Miskolcon a PR-TELECOM munkatársaival folytattunk tárgyalást a kerékpárúttal érintett optikai kábel kiváltásával kapcsolatban. 

december 29-én aláírtuk az új vagyon- és felelősségbiztosítási szerződést, amely kiterjed az önkormányzat minden vagyonára és intézményére.
december 30-án a Képviselő-testület tagjaival együtt részt vettünk Mezőhék Község ünnepi testületi ülésén, amelyet a település fennállásának 60. évfordulója alkalmából tartottak.

2012. január 3-én és 5-én: a 2012. évben benyújtandó pályázatokat egyeztettük dr. Deák Zoltán pályázatíróval.

január 6-án: a Tiszaföldvári Tűzoltó Köztestület jövőbeni működésének kérdéseit egyeztettük Hegedűs István polgármester Úrral, valamint a Megyei Katasztrófavédelmi Igazgatóság igazgatójával, Tóth Tibor ezredes úrral. 

január 9-én felkeresett Mészáros Györgyi, akivel megbeszéltük a közeljövőben várható napelemes beruházásunkat. 
január 10-én dr. Tarjányi Nagy Sándor beszámolt a korábbi Víz-és Csatornaműnél elkövetett sikkasztás miatt folyamatban lévő büntető eljárás állásáról.

január 10-én: megbeszélést folytattunk az orvosi ügyeleti feladatot ellátó EMERGENCY SERVICE Kft. vezetőivel a működés aktuális kérdéseiről.

január 12-én a Kiszabókés Kft-t kerestem fel Vajjon Zoltán TESZ-vezetővel, ahol a „Korona” épületének fűtési lehetőségeit néztük át. 

január 13-án  felkerestem a Caliga Kft-t, ahol az ügyvezető beszámolt az indulásuk óta eltelt csaknem egy év fejlesztéseiről.

január 13-án Martfűn járt – több helyszínen – Legárt Tibor, a Magyar Narancs újságírója, anyagot gyűjtött a Bata szobor állításával kapcsolatos cikkéhez. A cikk a Magyar Narancs január 19-i számában jelent meg. 
január 13-án: a város „Energetikai Akciótervének” előkészítéseként egyeztető megbeszélést tartottunk a megújuló energiahasznosító és szélerőgép építő NYÍR-ÖKO-WATT Kft. vezetőivel, valamint dr. Naszradi Tamás, PHD ügyvezetővel aki a T-PROJEKT HUNGARY Kft-t képviselte.
január 16-án és 19-én: az önkormányzati intézmények vezetőivel több fordulóban egyeztettük az ez évi költségvetéseket.

január 17-én: az osztrák HILFSWERK elnökével és a HILFSWERK Magyarország Alapítvány vezetőjével folytattunk egyeztetést a városunkban megvalósítandó szociális beruházások előkészítéséről. 

január 18-án: Mezőhék polgármesterével, Fórizs Ágnes asszonnyal folytattunk megbeszélést a járások tervezett kialakításáról.

január 19-én dr. Solt Magdolna intézményvezetővel dr. Despotov Svetozar alpolgármester jelenlétében egyeztettünk az ügyelet helyzetéről, valamint az egészségügyi tárgyú beruházásainkról.

január 20-án: Sági István Úrral, mint a martfűi VSE Elnökével folytattunk egyeztetést a helyi sportcsarnok felújítására a sportalapra benyújtandó pályázat előkészítéséről. 

Szintén ezen a napon a Magyar Kultúra Napja alkalmából rendezett városi ünnepségen vettem részt, ahol a Képviselő-testület döntése szerint Asztalos Árpádné a Városi Művelődési Központ és Könyvtár Igazgatója és Tamási József plébános atya részére adtam át elismerést.

január 23-án a TISZK Ellenőrző Bizottsága ülésén vettem részt, majd a Képviselő-testület rendkívüli ülésen határozott arról, hogy a  LEADER pályázatokat milyen célterületre adja be, és milyen célra.
január 25-én: a Damjanich János Szakképző Iskola, Gimnázium és Kollégiumban „AZ ÖNKORMÁNYZATI ÖSZTÖNDÍJ-ÁTADÁS” alkalmából megrendezett ünnepségen vettünk részt, ahol dr. Lengyel Györgyi a Jász-Nagykun-Szolnok Megyei Kormányhivatal vezetője mondott köszöntő beszédet. Az ünnepség keretében aláírásra került a szakmunkásképzést elősegítő együttműködési megállapodás a LORENZ SHOE GROUP Kft. ügyvezetőjével Franziska Röber asszonnyal.
január 26-án  Közmeghallgatás volt, ahol sok hasznosítható javaslatot kaptunk a jelenlévőktől.
Az interneten is folytattunk „közmeghallgatást”, amelynek eredménye  a következő: 

1. A Tisza-part városi szakaszának rendezése, sétánnyá alakítása

168 szavazat

2. Buszmegállók felújítása, buszmegállók szintjének az úttestnél magasabbra 
emelése, a várakozóhelyek rongálás biztossá alakítása


  97 szavazat

3. Központi buszmegálló bővítése, zártabbá tétele, világítás biztosítása,
nyilvános illemhely kialakítása





  35 szavazat

január 31-én Gonda Istvánné bizottsági elnökkel, Herczegné Horváth Eszter irodavezetővel és Gonda Lajosnéval áttekintettük Martfű Város lakóinak szociális helyzetét.

január 31-én Tomasovszky László vállalkozóval áttekintettük a 2012. évi Turisztikai programokat, az általa vállalt szolgáltatásokat. 

Ugyanezen a napon Tiszaföldváron az Önkormányzati Köztestületi Tűzoltóság ülésén vettem részt, ahol a szervezet költségvetéséről és jövőjéről tárgyaltunk. 
II.

A két ülés közötti időszakban végzett bizottsági tevékenységről
Egészségügyi és Szociális Bizottság 
2011. december 1-én rendkívüli zárt ülést tartott, melyen átruházott hatáskörben hozott döntéseket.
2011. december 13-án rendkívüli zárt ülést tartott, melyen átruházott hatáskörben hozott döntéseket.
2012. január 17-én rendkívüli zárt ülést tartott, melyen átruházott hatáskörben hozott döntéseket, valamint elfogadta a 2012. évi munkatervét. 

A Pénzügyi, Ügyrendi és Városfejlesztési Bizottság, Városfejlesztési, Környezetvédelmi és Turisztikai Albizottság 
2011. december 12-én ülésezett, ahol az alábbi napirendi pontok kerültek megtárgyalásra:
1. Beszámoló a REMONDIS által végzett szolgáltatási tevékenységről, javaslat a 2012. évi szemétszállítási díjra.

2. Előterjesztés az önkormányzat településfejlesztési koncepciójának és gazdasági programjának módosítására és kiegészítésére.

3. Előterjesztés a rendezési terv módosítására.

4. Előterjesztés az önkormányzati tulajdonú lakások és helyiségek bérletéről szóló rendelet-tervezetről.

5. Előterjesztés a víz-és csatornadíjak megállapításáról.

6. Előterjesztés az építményadó megállapításáról szóló rendelet módosításáról. 

7. Előterjesztés az önkormányzat által adományozható elismerések alapításáról és adományozásának rendjéről szóló rendelet-tervezetről.

8. Előterjesztés a Damjanich János Szakképző Iskola, Gimnázium és Kollégium alapító okiratának módosításáról.

Az Oktatási, Művelődési, Sport, Civil és Egyházi Kapcsolatok Bizottsága
2011. december 13-án ülésezett, ahol az alábbi napirendi pontok kerültek megtárgyalásra:
1. Előterjesztés az önkormányzat által adományozható elismerések alapításáról és adományozásának rendjéről szóló rendelet-tervezetről.

2. Előterjesztés a Damjanich János Szakképző Iskola, Gimnázium és Kollégium alapító okiratának módosításáról.

Az átruházott hatáskörben hozott döntések a jegyzőkönyvvezetőnél bármikor megtekinthetők. 

III.

A megjelent fontosabb jogszabályok:
256/2011.(XII.6.) Kormányrendelet a lakásépítési támogatásról
257/2011.(XII.6.) Kormányrendelet a lakáscélú állami támogatásokról szóló 12/2001.(I.31.) Kormányrendelet módosításáról. 

260/2011.(XII.7.) Kormányrendelet a vásárokról, a piacokról és a bevásárlóközpontokról szóló 55/2009.(III.13.) Kormányrendelet módosításáról. 

2011. évi CIXVI. törvény Magyarország 2012. évi költségvetését megalapozó egyes törvények módosításáról. 

262/2011.(XII.13.) Kormányrendelet az Egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999.(III.3.) Kormányrendelet módosításáról. 
2011. évi CLXX törvény a hitelszerződésből eredő kötelezettségeinknek eleget tenni nem tudó természetes személyek lakhatásának biztosításáról. 

2011. évi CLXXII. törvény a sportról szóló 2004. évi I. tv. módosításáról.

2011. évi CLXXIV. törvény a közigazgatási hatósági eljárás és szolgáltatás általános szabályairól szóló 2004. évi CXL törvény és egyes kapcsolódó törvények, valamint a miniszteri hatósági hatáskörök felülvizsgálatával összefüggő egyes törvények módosításáról. 

2011. évi CLXXV. törvény az egyesülési jogról a közhasznú jogállásról, valamint a civil szervezetek  működéséről és támogatásáról. 

2011. évi CLXXVI. törvény egyes egészségügyi tárgyú törvények módosításáról. 

2011. évi CLXXVIII. törvény a látványi csapatsport támogatásával kapcsolatos egyes törvények módosításáról. 
2011. évi CLXXIX. törvény a nemzetiségek jogairól. 

306/2011.(XII.23.) Kormányrendelet az építési beruházások közbeszerzésének részletes szabályairól. 

310/2011.(XII.23.) Kormányrendelet a közbeszerzési eljárásokban az alkalmasság és a kizáró okok igazolásának valamint a közbeszerzési műszaki leírás meghatározásának módjáról. 

51/2011.(XII.23.) NGM rendelet egyes foglalkozás-egészségügyi tárgyú miniszteri rendeletek módosításáról. 

2011. évi CLXXXVII. törvény a szakképzésről.

317/2011.(XII.27.) Kormányrendelet a Széchenyi Pihenő Kártya kibocsátásának és felhasználásának szabályairól szóló 55/2011.(IV.12.) Kormányrendelet módosításáról. 

319/2011.(XII.27.) Kormányrendelet a közfoglalkoztatási bér és a közfoglalkoztatási garantált bér megállapításáról szóló 170/2011.(VIII.24.) Kormányrendelet módosításáról. 

321/2011.(XII.17.) Kormányrendelet a helyi esélyegyenlőségi programok elkészítésének szabályairól és az esélyegyenlőségi mentorokról.
2011. évi CLXXXVIII. törvény Magyarország 2012. évi központi költségvetéséről

2011. évi CLXXXIX. törvény Magyarország helyi önkormányzatairól.

262/2011.(XII.28.) Kormányrendelet a közúti közlekedési igazgatási feladatokról, a közúti közlekedési okmányok kiadásáról és visszavonásáról. 

2011. évi CXC törvény a köznevelésről. 

328/2011.(XII.29.) Kormányrendelet a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénybevételükhöz felhasználható bizonyítékokról. 

330/2011.(XII.29) Kormányrendelet egyes kormányrendeleteknek a pénzbeli és természetbeni szociális ellátásokkal összefüggő módosításáról. 
176 –AB határozat – Kaposvár – guberálás miatti szabálysértési rendeletet megsemmisítette.
2011. évi CXCV. törvény az államháztartásról
2011. évi CXCVIII. törvény a területfejlesztéssel és területrendezéssel összefüggő egyes törvények módosításáról.

2011. évi CXCIX. törvény a közszolgálati tisztviselőkről.

353/2011.(XII.30.) Kormányrendelet az adósságot keletkeztető ügyletekhez történő hozzájárulás részletes szabályairól.

2011. évi CCII. törvény Magyarország címerének és zászlajának használatáról, valamint állami kitüntetéseiről.

2011. évi CCIV. törvény a nemzeti felsőoktatásról.

77/2011.(XII.30.) NEFMI rendelet egyes gyermekvédelmi tárgyú miniszteri rendeletek módosításáról

78/2011.(XII.30.) NEFMI rendelet egyes szociális tárgyú miniszteri rendeletek módosításáról. 

2011. évi CCIX. törvény a vízi-közmű szolgáltatásról.

2011. évi CCXI. törvény a családok védelméről.

368/2011.(XII.31.) Kormányrendelet az államháztartásról szóló törvény végrehajtásáról.

369/2011.(XII.31.) Kormányrendelet az államháztartás szervezetei beszámolási és könyvvezetési kötelezettségének sajátosságairól szóló 249/2000.(XII.24.) Kormányrendelet módosításáról.

370/2011.(XII.31.) Kormányrendelet honvédelmi szervek belső ellenőrzéséről.

2012. évi I. törvény a munka törvénykönyvéről.
2012. évi II. törvény a szabálysértésekről, a szabálysértési eljárásról és a szabálysértési nyilvántartási rendszerről.

Kérem tájékoztatóm tudomásul vételét. 

Martfű, 2012. január 27.

                                                                                            dr. Kiss Edit 

                                                                                           polgármester 

